રાજયભરમાં ખળભળાટ મચાવનારા બિટકોઇન કેસમાં આરોપી કિરીટ પાલડિયાની જામીનઅરજીનો સખત વિરોધ કરતાં સીઆઇડી ક્રાઇમ તરફથી સ્પેશ્યલ પબ્લીક પ્રોસીકયુટર સુધીર બી. બ્રહ્મભટ્ટે મહત્વની દલીલો કરતાં જણાવ્યું હતું કે, આરોપી કિરીટ પાલડિયા આ કેસના સહઆરોપીઓ સાથે બિટકોઇનના સમગ્ર કાવતરામાં પહેલેથી સામેલ હતો અને તેની વિરૂધ્ધ ટેકનીકલ પુરાવા તપાસ દરમ્યાન પ્રાપ્ત થયા છે, તેથી આ કૌભાંડમાં આરોપી પાલડિયાની સક્રિય ભૂમિકા અને ગુુનાની ગંભીરતા પ્રસ્થાપિત થઇ છે.